ΚΑΝΟΝΙΣΜΟΣ (ΕΟΚ) αριθ. 1568/92 ΤΟΥ ΣΥΜΒΟΥΛΙΟΥ της 16ης Ιουνίου 1992 περί τροποποιήσεως του κανονισμού (ΕΟΚ) αριθ. 3643/85 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 3643/85 (3) έχει καθορίσει το καθεστώς εισαγωγής που εφαρμόζεται σε ορισμένες τρίτες χώρες που εξάγουν παραδοσιακά στην Κοινότητα-

ότι με την απόφαση 91/668/ΕΟΚ (4) έχει εγκριθεί συμφωνία μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου-

ότι αυτή η συμφωνία προβλέπει την έναρξη, προς όφελος των Νήσων Φερόε, ετήσιας δασμολογικής ποσόστωσης μηδενικού δασμού για 20 τόνους προϊόντων του τομέα του προβείου και αιγείου κρέατος-

ότι αυτή η συμφωνία προβλέπει επίσης ότι η εν λόγω ποσόστωση θα εφαρμόζεται στο πλαίσιο του αυτόνομου καθεστώτος εισαγωγής που προβλέπεται από τον κανονισμό (ΕΟΚ) αριθ. 3643/85- ότι θα πρέπει, κατά συνέπεια, να τροποποιηθεί ο προαναφερόμενος κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 3643/85 αντικαθίσταται από το ακόλουθο κείμενο:

"Άρθρο 1

1. Για τα προϊόντα που αναφέρονται κατωτέρω, η είσπραξη της εισφοράς που εφαρμόζεται κατά την εισαγωγή ορίζεται στο 10 % κατ' αξία εντός του ορίου ετήσιων ποσοτήτων εκφρασμένων σε τόνους ισοδύναμου σφαγείου ανά ενδιαφερόμενη τρίτη χώρα και ανά κατηγορία:

Κωδικός ΣΟ Περιγραφή εμπορευμάτων Ενδιαφερόμενες τρίτες χώρες και ποσότητες Χιλή Άλλες τρίτες χώρες (α) 0104 Προβατοειδή και αιγοειδή ζωντανά: 0104 10 Προβατοειδή: 0104 10 90 Άλλα από αναπαραγωγής καθαρής φυλής (β) 0 50 0104 20 Αιγοειδή: 0104 20 90 Άλλα από αναπαραγωγής καθαρής φυλής (β) 0204 Κρέατα προβατοειδών και αιγοειδών, νωπά, διατηρημένα με απλή ψύξη ή κατεψυγμένα: Νωπά ή διατηρημένα με απλή ψύξη 0 100 Κατεψυγμένα 1 490 200 (γ)

(α) Εκτός της Αργεντινής, της Αυστραλίας, της Αυστρίας, της Βουλγαρίας, της Ουγγαρίας, της Ισλανδίας, της Νέας Ζηλανδίας, της Πολωνίας, της Ρουμανίας, της Τσεχοσλοβακίας, της Ουρουγουάης, της Κροατίας, της Σλοβενίας, της Γιουγκοσλαβίας και των Νήσων Φερόε.

(β) Για τα προϊόντα των διακρίσεων 0104 10 90 και 0104 20 90 της συνδυασμένης ονοματολογίας, ο συντελεστής μετατροπής "καθαρή μάζα (βάρος ζωντανού ζώου)/μάζα σφαγίου (ισοδύναμο βάρος σφαγίου)" που λαμβάνεται ως βάση υπολογισμού είναι 0,47.

(γ) Εκ των οποίων 100 τόνοι προορίζονται για τη Γροιλανδία.

2. Για τα προϊόντα που αναφέρονται κατωτέρω, προελεύσεως των Νήσων Φερόε, η είσπραξη της εισφοράς ή ενδεχομένως του δασμού που εφαρμόζεται κατά την εισαγωγή ορίζεται σε μηδέν μέσα στο όριο ετήσιων ποσοτήτων 20 τόνων εκφρασμένων σε βάρος ισοδύναμου σφαγίου:

Κωδικός ΣΟ Περιγραφή εμπορευμάτων 0204 Κρέατα προβατοειδών ή αιγοειδή νωπά, διατηρημένα με απλή ψύξη ή κατεψυγμένα 0206 80 99 Βρώσιμα παραπροϊόντα σφαγίων προβατοειδών ή αιγοειδών, νωπά ή διατηρημένα με απλή ψύξη 0206 90 99 Βρώσιμα παραπροϊόντα σφαγίων προβατοειδών ή αιγοειδών, κατεψυγμένα 0210 90 11 Κρέατα προβατοειδών ή αιγοειδών, αλατισμένα σε άλμη, αποξηραμένα ή καπνιστά, με κόκαλα 0210 90 19 Κρέατα προβατοειδή και αιγοειδή, αλατισμένα σε άλμη, αποξηραμένα ή καπνιστά, αποστεωμένα 0210 90 60 Βρώσιμα παραπροϊόντα σφαγίων προβατοειδών ή αιγοειδών, αλατισμένα σε άλμη, αποξηραμένα ή καπνιστά ex 1601 Λουκάνικα, σαλάμια και παρόμοια προϊόντα από κρέας, παραπροϊόντα σφαγίων ή αίμα- παρασκευάσματα διατροφής με βάση τα εν λόγω προϊόντα: - Προβατοειδών και αιγοειδών ex 1602 Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος: - Προβατοειδών και αιγοειδών

3. Για τα προϊόντα που αναφέρονται στην παράγραφο 2 που ανήκουν στους κωδικούς ΣΟ 0206 80 99, 0206 90 99, 0210 90 60 και κατά παρέκκλιση του άρθρου 15 παράγραφος 1 πρώτο εδάφιο του κανονισμού (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγοράς στον τομέα του προβείου και αιγείου κρέατος (*), η αποδοχή στο ευεργέτημα των διατάξεων της παραγράφου 2 εξαρτάται από την υποβολή πιστοποιητικού εισαγωγής που εκδίδεται υπό τους όρους που προβλέπονται στο άρθρο 15 του εν λόγω κανονισμού.

4. Δύναται να επιτραπεί στα κράτη μέλη να εκδώσουν πιστοποιητικά εισαγωγής για τα προϊόντα που αναφέρονται στις παραγράφους 1 και 2 εντός του ορίου των ποσοτήτων που ανταποκρίνονται στις παραδοσιακές εισαγωγές τους προελεύσεως των ενδιαφερόμενων τρίτων χωρών.

(*) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1741/91 (ΕΕ αριθ. L 163 της 26. 6. 1991, σ. 41."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 16 Ιουνίου 1992. Για το Συμβούλιο

Ο Πρόεδρος

Arlindo MARQUES CUNHA

(1) ΕΕ αριθ. C 82 της 2. 4. 1992, σ. 7. (2) Γνώμη που διατυπώθηκε στις 12 Ιουνίου 1992 (δεν δημοσιεύθηκε ακόμη στην Επίσημη Εφημερίδα). (3) ΕΕ αριθ. L 348 της 24. 12. 1985, σ. 2. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3939/87 (ΕΕ αριθ. L 373 της 31. 12. 1987, σ. 1). (4) ΕΕ αριθ. L 371 της 31. 12. 1991, σ. 1.